Pariisis toimunud Euroopa Nõukogu Parlamentaarse Assamblee poliitikakomitee istungil määrati riigikogu aseesimees Kristiina Ojuland Vene-Gruusia konflikti jälgiva ajutise komitee koosseisu, teatab Delfi.ee    Ühtlasi sai ajutine komitee ülesandeks tegeleda ennetustegevusega, vähendamaks  konfliktiohtu teistes Venemaa naabruses asuvates riikides. Arvestades Krimmis kasvanud pingeid, tunti poliitikakomitees muret eeskätt Ukraina pärast, teatas Reformierakonna pressiesindaja.    Poliitikakomitee kavatseb lähiajal läbi viia ka rahvusvahelise konverentsi konfliktide ennetamise teemal.